《舟至鲁桥遇雨有怀戏绩子明旧句》
明代·康麟

风雨潇潇暗鲁桥，兴怀其奈酒初消。瑶琴有恨惭司马，金屋无情锁阿娇。

宾雁稀疏音信杳，楚天空阔梦魂遥。何时得遂三生约，来向秦楼听凤箫。

作者简介：明广东顺德人，字文瑞。景泰五年进士。授御史，巡按福建。官至福建按察佥事，以忤上官归。有《雅音汇编》、《世教录》。